**PRAVILA NAGRADNOG KONKURSA – „Lagano u Berlin“**

(U daljem tekstu: Pravila)

**1. UVODNE NAPOMENE**

Organizator Nagradnog konkursa pod nazivom „Lagano u Berlinˮ (u nastavku: Konkurs) je Erste Bank a.d. Novi Sad, ul. Bulevar oslobođenja 5, 21101 Novi Sad, MB: 08063818 (dalje: Organizator konkursa). Konkurs se sprovodi sa ciljem promocije Organizatora konkursa i njegovih proizvoda u saradnji sa kompanijom VISA kao organizatorom putovanja i boravka (u deljem tekstu: Organizator putovanja). Osoba∕e koje se prijave radi učešća na konkursu dalje u tekstu nazivamo Učesnicima.

Organizator konkursa i Organizator putovanja su isključivo odgovorni za aktivnosti koje su u njihovoj nadležnosti.

Konkurs se sprovodi u periodu od 12.05.2025. godine od 00:00h do 12.08.2025. godine do 23:59h, dok je rok za objavu fotografija i snimaka produžen do 31. avgusta. Učešće u Konkursu vrši se isključivo pod uslovima navedenim ovim Pravilima.

Pravila konkursa biće objavljena na internet sajtu Organizatora konkursa - [www.erstebank.rs](http://www.erstebank.rs).

**2. NAGRADNI FOND**

Nagradni fond se sastoji od:

* **20 identičnih nagrada** koje podrazumevaju:
  + četvorodnevni put u Berlin u oktobru 2025. godine sa prisustvom kreativnim radionicama prema planu i u organizaciji Organizatora putovanja sa uključenim i plaćenim avio prevozom, hotelskim smeštajem na bazi noćenja sa doručkom.
  + „džeparac“ u iznosu od 200 evra u dinarskoj protivvrednosti na dan uplate koji će Organizator konkursa uplatiti svakom dobitniku nagrade pre polaska na put isključivo na dinarski Lagani račun kod Erste Bank a.d. Novi Sad.

**3. ŠTA JE POTREBNO DA URADIM DA UČESTVUJEM NA KONKURSU?**

Za učešće na Konkursu, Učesnik mora da ispuni sledeće uslove:

1. snimi originalnu fotografiju ili video kojima će na kreativni način predstaviti Visa Laganu karticu Organizatora bez prikazivanja podataka sa kartice. Podaci sa kartice moraju biti obrisani ili skriveni ukoliko se objavljuje fotografija kartice.
2. snimljenu fotografiju ili video podeli isključivo kao post (objavu na feedu) koji trajno ostaje na profilu na društvenim mrežama TikTok ili Instagram uz obavezan #laganouberlin,
3. taguje @erste\_banka\_srbija na Instagramu ili @erste.banka.srbija na TikToku,
4. zaprati profile Organizatora @erste\_banka\_srbija na Instagramu ili @erste.banka.srbija na TikToku,
5. već ima ili otvori Lagani tekući račun kod Erste Bank a.d. Novi Sad,
6. nakon što otvori Lagani tekući račun kod Erste Bank a.d. Novi Sad i dobije Laganu Visa karticu, potrebno je da izvrši plaćanje Laganom Visa karticom Organizatora konkursa u bilo kom iznosu i na bilo koji način (karticom preko POS terminala unosom PIN-a kartica, onlajn, beskontaktno ili preko Apple Pay ili Google Pay digitalnih novčanika),
7. poseti internet stranicu Organizatora konkursa ([www.erstebank.rs](http://www.erstebank.rs)), popuni obaveznu prijavu sa neophodnim podacima za učešće u Konkursu,
8. drži svoj TikTok ili Instagram profil otvorenim u periodu trajanja Konkursa.

Fotografija/video materijal s kojim Učesnik/ca konkuriše za nagradu, mora da bude originalni rad Učesnika/ce. Organizator Konkursa neće uzeti u razmatranje foto/video radove koji predstavljaju crteže, fotografije ili video materijale preuzete sa onlajn biblioteka ili koje su kreirane uz pomoć bilo kakvog računarskog programa za dizajn, kao i one napravljene uz pomoć ili preko AI-ja, CHAT GPT-ja ili bio kojeg drugog alata za veštačku inteligenciju.

Organizator konkursa neće uzeti u razmatranje foto/video radove koji imaju neprikladan sadržaj.

U izbor za nagrade će se kandidovati samo i isključivo oni foto/video radovi koji zadovoljavaju kriterijume Konkursa.

Učesnik može postaviti neograničen broj foto/video radova, ali može dobiti samo jednu nagradu za jedan od radova sa kojim učestvuje u Konkursu.

Organizator konkursa ne može znati koji lični podaci će biti preneti društvenim mrežama, niti na koji način i u kojem opsegu će takvi podaci biti korišćeni od strane istih. Preporučuje se Učesniku da se u tu svrhu upozna sa pravilima zaštite podataka mreža Tik Tok i Instagram.

**4. KO MOŽE DA UČESTVUJE NA KONKURSU?**

Pravo učestvovanja u Konkursu imaju sva fizička lica starosti od 18 do 27 godina, sa prebivalištem u Republici Srbiji na dan zaključenja Konkursa.

Učestvovanjem u Konkursu učesnik potvrđuje da prihvata uslove učešća u celosti i da je upoznat/a sa obaveštenjem o obradi podataka o ličnosti.

Na Konkursu ne mogu učestvovati osobe koje su uključene u njegovu organizaciju i pripremu, lica zaposlena kod Organizatora i/ili članovi njihovih užih porodica, lica direktno uključena u pripremu i realizaciju Konkursa i proglašenje pobednika kao i sva druga lica koja imaju pristup podacima u vezi sa Konkursom i članovi njihovih užih porodica.

**Dobitnici nagrada moraju imati važeću putnu ispravu sa datumom isteka ne pre 15.01.2026. godine.**

**5. KADA I KAKO SE BIRAJU DOBITNICI I KO IH BIRA?**

Na osnovu ispunjenih kriterijuma Konkursa i kreativnosti radova, žiri Organizatora konkursa će proglasiti 20 dobitnika.

Pored odabira nagrađenih foto/video radova, Organizator Konkursa će na svojoj zvaničnoj internet stranici ([www.erstebank.rs](http://www.erstebank.rs)) najkasnije do 10.09.2025. godine u 23:59h objaviti imena 20 dobitnika nagrade, kao i nazive njihovih Instagram i Tik Tok naloga sa kojih su učestvovali u Konkursu.

**6. DOBITNICI NAGRADE**

Svi Učesnici koji u toku trajanja Konkursa budu učestvovali u skladu s propozicijama imaju jednake mogućnosti da osvoje nagradu.

Proglašenje 20 dobitnika nagrade i objavljivanje njihovih imena sa nazivima Instagram ili Tik Tok profila biće realizovano najkasnije do 31.08.2025. godine u 15:00h na zvaničnom sajtu Organizatora konkursa. Dobitnici nagrada će biti kontaktirani porukom na društvenoj mreži Instagram ili TikTok, sa profila Erste Bank na dan objavljivanja liste od 20 nagrađenih.

Nagrada se ne može zameniti za novac, drugu robu ili drugu uslugu, niti prebaciti na drugo fizičko lice. Dobitnici ne mogu zahtevati nagrade u većim količinama ili drugačije nagrade od onih koje su navedene u ovim Pravilima.

**7. PREUZIMANJE NAGRADA**

Nakon primljene informacije, dobitnici nagrade su u obavezi da dostave svoje lične podatke (ime i prezime), aktivni broj telefona i važeću e-mail adresu. Nakon dostavljanja ovih podataka, sa dobitnicima će biti dogovoreno vreme i mesto sastanka radi upućivanja u dalje dogovore u vezi sa putovanjem.

Lični podaci dobitnika nagrade biće obrađeni od strane Organizatora konkursa kako bi (1) kontaktirali i potvrdili identitet nagrađenih, (2) obavili dogovore u vezi sa putovanjem i (3) odgovorili na eventualna pitanja i nedoumice.

.

Ako dobitnik nagrade ne dostavi tražene podatke Organizatoru konkursa u traženom roku, Organizator putovanja (kompanija Visa) neće biti u mogućnosti da realizuje putovanje za tu osobu. Dobitnici nagrade nemaju pravo da traže nadoknadu ili bilo koju drugu dobrobit sa sebe osim nagradnog putovanja i džeparca definisanog Pravilima.

Nakon realizacije putovanja prestaju i sve obaveze Organizatora konkursa i Organizatora putovanja prema dobitnicima nagrade.

**8. DODATNE ODREDBE NAGRADNOG KONKURSA**

Učesnik Konkursa prihvata prava i obaveze predviđene ovim Pravilima potpisivanjem saglasnosti o učešću i dostavljanjem svojih ličnih podataka sa svrhom njihove obrade od strane Organizatora konkursa.

Organizator konkursa se obavezuje da čuva informacije dobijene tokom identifikacije dobitnika, da ih neće saopštavati trećim licima osim Organizatoru putovanja i da štiti privatnost i poverljivost ličnih podataka učesnika u najvećoj mogućoj meri.

Učesnici Konkursa su odgovorni za eventualne troškove koji bi mogli nastati prilikom realizacije foto/video radova ili bilo kakve druge troškove koji bi mogli nastati zbog učešća u konkursu (uključujući i troškove pristupa Internetu).

Do diskvalifikacije učesnika može doći i ako se utvrde bilo kakve nepravilnosti koje utiču na ravnopravno učestvovanje. Organizator konkursa zadržava pravo da proceni validnost učešća svakog učesnika u bilo kom trenutku tokom perioda Konkursa, a do njegovog završetka ukoliko:

1. učesnik prekrši pravila Konkursa

2. učesnik nema otključan profil kako propisuje Pravila konkursa,

3. učesnik nije autor foto/video rada, odnosno ukoliko se utvrdi da nije autor rada kojim se prijavljuje na Konkurs,

4. učesnik postavi sadržaj koji je uvredljiv na rasnoj, etničkoj, polnoj ili bilo kojoj drugoj osnovi,

5. učesnik krši zakone Republike Srbije, uključujući, ali ne ograničavajući se na Zakon o autorskim i srodnim pravima,

6. tokom trajanja Konkursa učesnik na bilo koji način krši poverljivost, integritet i dostupnost računarskih podataka, programa ili sistema ili se utvrdi da je izvršio krivično delo računarskog falsifikovanja i/ili kompjuterske prevare, u skladu sa odredbama Krivičnog zakonika Republike Srbije.

1. **LIČNI PODACI**

Podaci, neophodni za realizaciju Konkursa, čuvaju se samo u tu svrhu i koriste samo za potrebe Konkursa. Podaci se elektronski obrađuju uz poštovanje relevantnih odredbi Zakona o zaštiti podataka o ličnosti. Podaci se čuvaju onoliko dugo koliko je to potrebno da bi se Konkurs realizovao uz poštovanje relevantnih zakona. Podaci se brišu nakon ispunjenja svrhe, realizacije Konkursa.

Detaljnije informacije o obradi podataka možete pronaći u našem Obaveštenju o obradi podataka na sledećem linku:

<https://cdn0.erstegroup.com/content/dam/rs/ebs/www_erstebank_rs/stanovnistvo/kartice/2025/Obavestenje-o-obradi-podataka-o-licnosti-Nagradni-konkurs-Lagana.pdf>

Prijavom za učešće u Konkursu Učesnici u skladu sa članom 12. i 15. Zakona o zaštiti podataka o ličnosti daju saglasnost da se podaci dostavljeni Organizatoru konkursa, koriste za potrebe njegove realizacije.

**10. SPOROVI**

U slučaju spora između Organizatora konkursa i Učesnika, strane će nastojati da sve sporove koji proizilaze iz ovog Nagradnog Konkursa reše sporazumno, a ako to nije moguće, spor će rešiti nadležni sud u Novom Sadu.

**11. PRESTANAK OBAVEZA**

Nakon dodele i realizacije nagrade ili po isteku roka za dodelu i realizaciju nagrade prestaju sve obaveze Organizatora konkursa prema dobitnicima.

**12. MOGUĆNOST PREKIDA KONKURSA**

Organizator konkursa zadržava pravo da prekine Konkurs u bilo kom trenutku bez prethodnog objašnjenja, naročito u slučaju okolnosti za koje Organizator konkursa nije odgovoran, odnosno koje nije mogao sprečiti, otkloniti ili izbeći, u kojem slučaju se oslobađa svih nastalih obaveza prema Učesnicima. Organizator ne snosi nikakvu odgovornost zbog tehničkih problema ili grešaka u unosu podataka i drugih razloga koji ne zavise od Organizatora konkursa.

Ukoliko se desi, Učesnici će biti obavešteni o takvom prekidu na internet stranici Organizatora Konkursa. (www.erstebank.rs)

**13. PRAVO NA IZMENU PRAVILA NAGRADNOG KONKURSA**

Organizator zadržava pravo da jednostrano izmeni pravila Konkursa o čemu će svi Učesnici biti blagovremeno obavešteni objavom na internet stranici Organizatora konkursa (www.erstebank.rs)

**14. OGRANIČENJE ODGOVORNOSTI**

Organizator ne prihvata nikakvu odgovornost ako učesnik iz bilo kog razloga ne može da pristupi internet stranici Organizatora konkursa Erste Bank (www.erstebank.rs)

Organizator konkursa ne prihvata nikakvu odgovornost za eventualni gubitak sadržaja na samoj društvenoj mreži Instagram ili Tik Tok ili za pogrešna usmerenja, oštećenja ili neuručene podatake, bilo u smislu tehničkih poteškoća koje bi mogle da utiču na elektronsku komunikaciju ili okolnosti neke druge vrste.

Organizator konkursa nije odgovoran prema trećim licima za eventualnu povredu autorskog prava ili prava intelektualne svojine.

Da bi se izbegle bilo kakve zablude Organizator putovanja, kompanija Visa i njeni ogranci, se ne smatraju organizatorom ovog Konkursa i zbog toga oni neće učestvovati u odabiru nagrađenih radova niti će biti odgovorni za bilo kakva potraživanje Učesnika prema Organizatoru konkursa tokom njegovog trajanja.